ས་སྐྱ་ལེགས་བཤདཀྱི་ནང་དུ་གཞན་ལ་འགྲོགས་ཚུལ་དང་།གཞན་ལ་རོགས་རམ་བྱེད་པ་དང་རང་ལ་འདོད་ཆུང་ཆོག་ཤེས་དགོས་པའི་གནས་ལུགས་མང་དུ་གདམས་ཡོད།དེ་འདྲའི་ཀུན་སྤྱོད་ཀྱི་སྲོལ་བཟང་པོའི་ཤན་ཤུགས་འོགབོད་རིགས་མང་ཚོགས་ལ་སྤྱི་ཁྱབ་ཏུ་གཞན་ལ་མཛའ་ཞིང་གཅེས་པའི་བསམ་པ་ལྡན།རོགས་རམ་མཁོ་བའི་མི་དང་འཕྲད་ན་སེར་སྣ་ཡ་ཡོ་ཅི་ཡང་མེད་པར་རང་ཉིད་ཀྱི་ནུས་ཚོད་ཀྱིས་གཞན་ལ་རོགས་རམ་བྱེད་པ་ཡིན།དེ་ལས་གཞན་ད་དུངདགེ་བ་བཅུ་དང་མི་དགེ་བ་བཅུཡིས་ཁྱིམ་ཚང་གི་ཚོགས་མི་རྣམས་ཀྱི་བསམ་བློ་དང་བྱ་སྤྱོད་ལ་ཤན་ཤུགས་ཆེན་པོ་ཐེབས་བཞིན་ཡོད།དེ་ལས་མི་གཤིས་ཀྱི་འདོད་ཧམ་ལ་སྡོམ་གཅུན་བྱས་པར་མ་ཟད།ཁྱིམ་མི་ཕན་ཚུན་བར་དང་ཕྱིའི་མི་གཞན་བར་གྱི་ཞེ་འཁོན་དང་འཐེན་འཁྱེར་སོགས་ཀྱང་ཞི་བར་བྱས།བསམ་ཚུལ་ངན་པ་དང་བྱ་སྤྱོད་ངན་པར་སྡོམ་གཅུན་བྱས་ཏེ་མཛའ་གཅུགས་འཆམ་མཐུན་གྱི་ཁྱིམ་སྲོལ་ཆགས་པར་སྐུལ་སློང་ཐེབས་ཡོད་པས།བོད་ཀྱི་སྤྱི་ཚོགས་ཀྱི་འཆམ་མཐུན་དང་བདེ་འཇགས་ལ་ཀུན་སྤྱོད་ཀྱི་ཁོར་ཡུག་ཡག་པོ་ཞིག་ཆགས་པར་བྱས་ཡོད།